als_Latn dik_Latn sag_Latn
Agjencia Kombëtare e Sigurisë në SHBA do të vijojë te pergjoje pa limit telefonatat që kryhen nga shtetasit amerikanë. Me një rezultat të ngushtë, Dhoma e Përfaqësuesve në Kongresin amerikan votoi për vazhdimin e mbledhjës së qindra miliona të dhënave të telefonatave të amerikanëve, si pjesë të luftës kundër terrorizmit. Ne favor te programit të NSA-së u shprehën 217 kongresmenë, ndërsa 205 të tjerë dolën kundër. Votimi i Dhomës së Përfaqësuesve ishte mundësia e parë e ligjvënësve që të mbajnë një qëndrim në lidhje me programin e vëzhgimit që prej publikimit të dokumenteve sekrete nga ish-punonjësi i NSA-së dhe CIA-s, Eduard Snouden. Këto dokumente zbuluan shtrirjen e gjerë të aktiviteteve të vëzhgimit të qeverisë amerikane. Programi përfshinte edhe përgjimin e adresave të internetit, e-malieve dhe rrjeteve të ndryshme sociale. Autoritetet amerikanë e kanë justifikuar veprimin me përpjekjet për të penguar terrorizmin. Mirëpo kritikët shprehet se programi i vëzhgimit cenon privatësinë e njerëzve.
als_Latn